open-index/open-wikipedia-markdown huggingface dataset:
Kennedy Kwasi Kankam

**Kennedy Kwasi Kankam** e la Ghana pɔleteseɛŋ naŋ are ko a palemɛte ayɔpoi soba a Ghana republic anaare soba naŋ are ko a Nhyiaeso paaloo a Ashanti Region aneŋ a wɔɔ paati. Pampana ona la a municipal chief executive ko Asokore Mampong Municipal Assembly*.*

## O Nyɔvore Ane A O Sakuuri
Kankam dɔgebo eɛ la 22 January 1978 a yi Adiebeba naŋ be a Ashanti Region a Ghana. Ba naŋ dɔge ba ka o e a biiri banaare soba. Kennedy da eɛ la sakubie o da paale la a nimenne. O gaa la a o basic education naŋ Nhyiaeso International School a Kumasi a yi July 1982 te tɛJuly 1994. O meŋ Prempeh College a yi September 1995 te  ta November 1997

## O Toma
Kankam la da e a managing director ko Kekka Company Limited ayi zona la da are ko  2005.

Ona joy ka o da e  deputy administrative manager ko Metro Mass Transit Limited a yi 2002 te tɔ 2004. O da eɛ la marketing manager ko Nick aneŋ Cilogar Investment Limited. Pampana ona la a captain ko a Kumasi Royal Golf Club.

## Pɔletese Yɛlɛ
Kankam eɛ la neɛ naŋ are neŋ a wɔɔ paati neŋ nukpala kaŋa kyɛ la e a palemɛte mɛmba ko a Nhyiaeso paaloŋ. A yi 2020, a kogo da yie la a nuuriŋ ko Stephen Amoah a NPP  palemɛte mɛmba primaries. O maŋ  Nana Akufo-Addo a Municipal Chief Executive of Asokore Mampong Municipality ka Ashanti Region.

## Kͻmatiiri
Kankam da e la neԑ naŋ poͻ a Public Accounts Kͻmatii poͻ a la maaleŋ poͻ a Environment, Science ane Technology Kͻmatii poͻ.[8]

## Meŋԑ nyͻvore
Kankam e la krista bie.[7] Otaa la pͻge. O nͻŋ la golf ŋmeԑbo ane bͻl kaabo.[8]

## Yelbawontaa
A June kyuu 2021 poͻ, a Auditor-General da vԑŋԑԑ la ka Kankam le ԑ yͻͻ libie mine booree kaŋa naŋ te ta Ghana cidiri 500,000 o naŋ da de ko a Nhyiaeso Gbandige deme. Ka a libie da e la bompԑnne kyԑ ba da ba leԑ tõͻ nyԑ.[14][17][18]

A peԑroo yelyaga da wulee la ka ba da ba de gbԑ-degere a kyaare a libie leԑ gaa deebo yԑlԑ a libie naŋ da wa po baare ka kyuu pare.

“Libiri naŋ da ta GH500,000.00 da yi la a begemaaleba gbandige Labour Project Fund ane Social Investment Fund [a gaa kpԑ neԑkaŋa tͻre libie binzie] a yi a [wagere na] begemaala naŋ da are ko a Nhyiaeso (Hon. Kennedy Kwasi Kankam), a laŋe ne erstwhile Finance Officer (Mr Daniel Kofi Kankam) ane Coordinating Director (Mr Samuel Donkor), da de poŋ ko la noba 430 pԑmmo poͻ, ka ba da na leԑ wa yͻͻ August kyuu 2020 poͻ”.[19]

## Sonsonnͻ
A August kyuu 2019 poͻ, Kankam da ŋmԑ la nyaa iri bͻͻse naŋ na baŋ de noba 33 a kyu naŋ da yͻͻ ͻfere die sane a ko a Wͻͻ Naa deme a o gbandige poͻ.

## Sommo Yizie
King promise

**Gregory Bortey Newman**, yiele ŋmeɛbo yuori naŋ di King Promise e la a Ghana nimitɔɔre yiele ŋmɛ karaa kaŋa na e Afrobeat yielyiele yiele ŋmaraa. O saaneɛ omeŋɛ eŋ Legacy life Entertainment  record label ka noba yaga zaa baŋ ne o yiele mine te seŋ Oh yeah, Selfish, Tokyo ane amine kaŋa. 

Ba dɔge o la Ɔgere beri pie ne ayoɔbo, 1995 ka ka o e yumo lizare ne ayɔpoi.

O yo-gbuli la Gregory Bortey Newman kyɛ ka o yiel-ŋmɛ yuori di King Promise.
Kingsley Aboagye Gyedu

**Kingsley Aboagye Gyedu** (ba dͻge o la November beri lezare ne awae, 1969 poͻ)  e la Ghana pͻletesen kyԑ daŋ e a begemaala a Ghana paaloŋ poͻ. O e la a Wͻͻ Paati bie kaŋa, a da e dipiti minisita a ko Laafeeloŋ lamboriŋ ane meŋ o daŋ la e la Irigyinal minisita a ko a Western North Region a Ghana.

## Nyͻvore piiluu ane o sakuuri gaabo
Ba da dͻge la Gyedu November beri lezare ne awae, 1969 poͻ. O yi Sefwi Anhiawuso teŋԑ nasŋ be a Western Region a Ghana paaloŋ poͻ. o taa la MBA finance a yi University of Leister a UK paaloŋ poͻ, kyԑ nyԑ o CA a Ghana ane o BA economics a University of Ghana, Legon poͻ.

## Toma
Gyedu e la neԑ naŋ maŋ gyԑle libie kuntaŋ a USAID 2005 poͻ, a Finance Manager a Bat West Africa Area a yi 2005 a te ta 2007 kyԑ naŋ da e a executive director a ko Kingsag Associates Limited a yi 2007 a te ta 2012 poͻ.

## Meŋԑ nyͻvore yԑlԑ
Gyedu e la Krisita bie naŋ tuuro a Methodist yelwuuli. O de la pͻge ka bat aa biiri banaare.

## Pͻletese
Gyedu da nyԑ la noba 33,145 naŋ are ko 51.80% a noba zaa naŋ da neԑ ba nuuri soŋ poͻ, a da di a Bibiani-Anwiaso-Bekwai gbandige kogi a Western Region naŋ be a Ghana paaloŋ poͻ. ba da iri o la ka o paale a teŋgane ane a tetige Kͻmatii ane public accounts kͻmatii.

## Sommo yizie
Kingsley Nyarko

**Dr. Kingsley Nyarko** e la Ghana pɔletesean ane Parliament mɛmba ko kwadaso paaloŋ naŋ be Sante Irigiŋ Ghana.  Ona la secretary ko a National Accreditation Board (NAB) Gaana. O e la Wɔɔ paate mɛmba.

## O Nyɔvore piiluu ane Ganzanne
Ba dɔge la Nyarko 10 GYoone 1973, o baa la obo kwanu naŋ be Tangõɔ Irigiŋ Ghana. O nyɛ la o common entrance in 1986, o ordinary lɛvɛl 1992 poɔ, o advance lɛvɛl 1997 ane o karekye sɛtefekate 1995 poɔ. O gaa la nimitɔɔre de o Bachelor's in Educational psychology / Differential psychology 2005 poɔ ane o PhD in Educational psychology 2008 poɔ.

## Tontonziiri
Nyarko da e la karemazuzeɛ ko Mile 18 Gyunea Haae sakuuri. O da la e la wuliwulo ko Ejisuman Siinia Haae sakuuri. O da la e la African Representative ane Marketing Specialist ko voicecash. O da la e la Executive Directorko Danquah Institute ane Siinia lecturer at the university of Ghana. O da la e la Executive secretary ko National Accreditation Board.

## Pɔletese Yɛlɛ
Nyarko e la mɛmba of the 8th parliament of the 4th republic of Ghana naŋ areko Kwadaso constituency.O Pɔletese yɛlɛ piili la 2020 poɔ ona da yi are a 2020 general elections ko a Wɔɔ paate dakogi. Ba da neɛ la nuuri iri o ka o e Parliament mɛmba ko kwadaso constituency a 2020 poɔ Disembare parliamentary elections. O da die la saŋa na o naŋ da wa nyɛ 61,772 nuuri naŋ e 87.51% yi a nuuri zaa naŋ neɛ.

### Kɔmatee
Nyarko e la mɛmba ko poverty Reduction Strategy Kɔmatee ane mɛmba ko Education Kɔmatee.

## Meŋɛ Nyɔvore
Nyarko e la kirista bie.

## O Sombo
Ɔɔtoore 2021 poɔ, Nyarko de la sakuuri bonsuuri ta ŋa 1,000 te ko Nwamase M/A, Denkyemuoso M/A, Asuoyeboah M/A, Kwadaso M/A, Beposo M/A Block A, ane B, Prempeh Experimental M/A Block A, B ane C ane Central Agric Station Primary Kwadaso Constituency poɔ.

## Sommo Yizie
Kintampo North

**Kintampo North** e la a nu-nɛb paaloo kaŋa naŋ are ko a Ghana begemaale die. Ba maŋ vootu la iri begemaale die neŋyeni a tuuro yageroŋ nu-neɛ sobie. 

Joseph Kwame Kumah la a begemaale die mɛmba ko a paaloo na. Ba da vootu iri o la yi neŋ kataweɛ paati poɔ.

## Leɛ Kaa Kyɛ Meŋ

* Ghana begemaale die paaloo yoe

## Sommo Yizie
Kazeɛ

**Kazeɛ** e la kyi kaŋa booraa dagaaba gyamaa naŋ maŋ kɔ, a e la yuoni gbuli boŋkɔɔre ba naŋ maŋ kɔ ba wɛre poɔ. A kyi maŋ waa la zeɛ aŋa o yuori. O taa la tɔna yaga dagaaba laŋkpeɛbo poɔ.

## Kazeɛ tɔna mine
.Ba maŋ mɔŋ ne o la saabo

A doge ne dãã

Zuŋ kõɔ

bɔ neŋ libie

Tu neŋ dagaaba kuori yeltuuri amk
Kintampo North Munisipal Desekyere

**Kintampo North Munisipal Desekyere** e la a desekyere pie ne yeni na kaŋa naŋ be a Bono Irigyiŋ poɔ, Ghana. O da daŋ paale la a Kintampo Desekyere kpoŋ 10 Maakye 1989 poɔ, te ta saŋa na a o kɔmpare sɛŋ naŋ da wa wɛle na kuri Kintampo South Desekyere 12 nyɔgevenne 2003 ( naŋ da nyɛ eebo 17 Fɛboɔre 2004); kyɛ ka ba leɛ pore o kyɛlee na ka Kintampo North Desekyere, naŋ da zɛge do a puoriŋ are munisipal desekyere vuo ara 1 nyɔgevenne 2007 (naŋ da nyɛ eebo 29 Fɛboɔre 2008 poɔ) na leɛ **Kintampo North Munisipal Desekyere**.  A Munisipal bezie be la a Bono East Irigyiŋ saazu sɛŋ ane meŋ Kintampo la e a o teŋkpoŋ.

## Tenne Yoe

## Zipeɛre

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp
* https://web.archive.org/web/20180509080103/https://mobile.ghanaweb.com/GhanaHomePage/NewsArchive/artikel.php?ID=46982

## Sommo Yizie
Ko-Ganaa

**Dagaaba Ko-Ganaa e** la moore teroo bondemannewullaa ba naŋ maŋ de eŋ bee a ko ko-tuo soba bee neɛ a kuori naŋ kyaare bee a kuu dɔgerebɔ. gbɛɛ yaga a ko-ganaa maŋ wullo la moore teroo,meŋɛ sigeruu bee ɡyeremɛ na naŋ be fõõ ne a kotuo soba zie. A ko-ɡanaa ŋa maŋ baŋ e la pɛnne , libiri bee a libiri ne a pɛnne zaa lantaa. 

## A  Ko-Ganaa  Faaloŋ
i. A maŋ ŋmaara sane ennɛ noba

ii. A koora la kūū

iii. A ŋmaara la baaloŋ ennɛ noba

## A Ko-Ganaa Sonnoo

i. A wullo la ɡyeremɛ

ii. A wullo nɔntaa

iii. A maŋ soŋ la ka neɛ tõɔ maale a kuori

Gbɛɛ yaŋa ko-ɡanaa maŋ leŋ la nu-ɡɔɔ poɔ kyɛ a ba seŋ ka o e bompelaa. A kuori daare tensoɡa a te nyããzie la ka ba maŋ baŋ eŋ a kotuo deme ana ko-ɡanaa ŋa. A kuori yaare baaroo poɔ , a seŋ ka a ko-ɡanaa meŋ yi la a kotuo deme enne poɔ ka ba te pɛɡe a leɛ te ko ba deemee.

## Dagaweɛŋ Lɛ Ba Naŋ Maŋ E Kyɛ Eŋ Neɛ Koganaa
Te dagaweɛ poɔ, fo na baŋ eŋ la koganaa neɛ naŋ e kotuo soba kyɛ waa fo gyerimɛ neɛ.

Kotuo soba meŋ la neɛ kuori naŋ kyaare  k'a wulli ka a kuu e la fo dɔgrɔ. A na baŋ e la:

fo yiri poɔ, 

fo mayiri bee fo areyiri poɔ,

fo deɛyiri poɔ. 

A ama kaŋa zaa poɔ, ka kuoreŋ ko a kyaare fo, fo na baŋ de la ganaa fo gyeremɛ noba zie.

Category :Dagaare
Ko Naaŋmene die

**Ko** e la teŋɛ kaŋa naŋ be Nandom paaloŋ Gaana zazu seŋ a lɛ gɛrɛ Bokina Faso seŋ

A teŋɛ ŋa taa la ŋmene puori die kaŋa naŋ waa kpoŋ a ba zaa

O e la zie na kirista biiri na maŋ laŋ puori ko ba ŋmane a sɔre ba bomboore.

A puoro ŋa waabo yi la nempeele naŋ wa kpe te daga paaloŋ poɔ
Ko sinia hai sakuuri

**Ko Sinia Hai Sakuuri e la sakuuri naŋ be Nandom paaloŋ.** 

O e la a gɔbena sakuu kaŋa naŋ be a Nandom paaloŋ.  O eɛ a nimizeɛ sakuu kaŋa naŋ maŋ de sakuu bipala yuoni zaa.

## Bona ba naŋ zanna Ko Sinia Hai poɔ
Ba wullu la wuli tɛɛtɛɛ a sakuu na poɔ te seŋ;

1.General Arts

2.Business 

3.Home Economic

Ama la ka gɔbena maŋ de saku biiri ka ba gaa zanne yuoni zaa a Ko Sina Hai poɔ.
Kintampo South

**Kintampo South** e la a paaloo kaŋa naŋ are ko a Ghana begemaale die. Ba maŋ vootu la begemaale die mɛmba neŋyeni yoŋ tuuro yageroŋ nu-nɛb sobie.Alexander Gyan la a begemaale die mɛmba ko a paaloo na. Ba vootu o la yineŋ a Wɔɔ Paati yuori eŋɛ.
## Leɛ Kaa Kyɛ Meŋ

* Ghana begemaale die paaloo yoe

## Sommo Yizie
Kofi Adams

**Kofi Iddie Adams** (ba naŋ dɔge Mɛnoɔre 1975) e la Ghanaian pɔletesean ane mɛmba ko a begemaale die anii ko a Ghana republic anaare soba naŋ e Kataweɛ Paate Mɛmba (NDC). O e la begemaale die Mɛmba ko Buem Gbandige, a Ɔte Irigyiŋ eŋɛ. O e la former national organizer ko a Kataweɛ Paate.

## O Nyɔvore Piiluu ane Ganzanne
Ba dɔge la Kofi Iddie Adams 2 Mɛnoɔre 1975. O yi la Tetemen, yiri kaŋa naŋ be Jasikan Desekyere Ɔte Irigyiŋ, Ghana. O taa la bachelor of science degeree in zoology ka o kpeɛŋ be Epidemiology of Parasite Diseases.

## Tontonziiri
Adams toŋ la wuliwulo toma Adisadal Kolaagyi eŋɛ. A puoriŋ o da leɛ e la  spokesperson ane Director of Public Affairs ko Flt Lit. Jerry John Rawlings (Rtd), Ghana dakogi zu soba koroo.

## Pɔletese
Adams da e la Deɛpete General Secretary yuomo naŋ pare ko Kataweɛ Paate (NDC). Disembare 2014 poɔ, ba da neɛ la nuuri iri o ka o e National Organizer ko a paate in the national executive elections. A 2016 run of election ona da la a campaign coordinator ko a NDC 15 mɛmba national campaign team,  ane noba teseŋe ŋa Joyce Bawah Mogtari, Felix Kwakye Ofosu, Daniel Ohene Agyekum, Dan Abodakpi, Samuel Ofosu Ampofo ba ma zaaŋ da e mɛmbarɛ ane Johnson Asiedu Nketia a dakogi zu soba.

### Begemaale Die Gyongyoŋ
Adams da di la a begemaale die gyongyoŋ naŋ areko Kataweɛ Paate (NDC) ko Buem Gbandige kyaare ne a 2020 nu neɛ. Adams da nyɛ la 388 nuuri naŋ daa a begemaale die mɛmba Daniel Kosi Ashaimah naŋ da nyɛ 280 nuuri lɔɔ. Ane bama Ibrahim Aams Muniru ane Daniel Adeapena naŋ da nyɛ 95 nuuri ane 9 nuuri a naŋ tu taa lɛ.

Disembare 2020, Adams da di la Buem Gbandige. 18,528 nuuri naŋ e 71.84% ka o da de di ne o kyakya ŋmɛ tɔ naŋ da Peɛle o Lawrence Kwami Aziale ko a Wɔɔ paate naŋ da nyɛ 6,843 nuuri naŋ e 26.5%.

#### Begemaale Die Mɛmba
Ba da suo la Adams eŋ ɔfere ka o e begemaale die mɛmba ko a Buem Gbandige a begemaale die anii eŋɛ ko a Ghana republic anaare 7 GYɛnoɔre 2021 poɔ. O e la mɛmba ko a public Accounts kɔmatee ane a Defence ne Interior kɔmatee ko begemaale die.

## Meŋɛ Nyɔvore
Adams e la kiristabie. 

## Sommo Yizie
Kofi Ahenkorah Marfo

**Kofi Ahenkorah Marfo** e la Ghanaian pɔleteesa ane mɛmba ko a parliament anii soba Gaana Republic anaare soba naŋ areko a Achiase constituency a Taŋgõɔ Irigiŋ poɔ, a Wɔɔ paate yuori eŋɛ. Pampana o na la a board dakogi zu ko a Metro Mass Transit Limited.

## Nyɔvore piiluu ane ganzanne
Ba da dɔge la Marfo 26 kyɛpire 1968 ane o baa la Akim Bieni naŋ be Taŋgõɔ Irigiŋ. O baare la o Gyunia sɛkɔndere sakuuri sɛtefekate 1981 poɔ ane o GCE O lɛvɛl 1986 poɔ. A puoriŋ o nyɛ la o proficiency sɛtefekate in custom house agency 2000 poɔ ane o executive sɛtefekate 2013 poɔ. O gaa la niŋe de o Executive Masaɛɛ 2014 poɔ.

## Tontonziiri
Marfo da e la KAM-G services Limited Manengyiŋ director ane KAMPHA Logistics Limited.

## Pɔletese yɛlɛ
Marfo e la NPP mɛmba ane pampana a MP ko a Achiase constituency, a Taŋgõɔ Irigiŋ poɔ.A 2020 poɔ Ghana general election, O da di la a parliamentary kogi ne 14,796 nuuri naŋ areko 61.16% yi a nuuri zaa naŋ neɛ kyɛ ka a NDC parliamentary bie Kwasi Akyem Apea-Kubi nyɛ 9,154 nuuri naŋ areko 37.84% yi a nuuri zaa naŋ neɛ ane GUM parliamentary candidate Christiana Yeboah naŋ da nyɛ 243 nuuri naŋ areko 1% yi a nuuri zaa naŋ neɛ.

### Kɔmatee
Marfo e la privileges kɔmatee mɛmba ane meŋ a soe ane so-tu kɔmatee mɛmba.

## Meŋɛ nyɔvore
Marfo e la kirista bie.

## O sombo
Marfo de la zukɔɔloŋ bondɛɛle pie ne ayɔbo, Baasiri bompaala ayi, Teela paala lezaa-ata ne pie ane Miliyoŋ kɔɔ (GH₵10,000) ka a e sombo ka o ko sakuubiiri lezaare a tertiary lɛvɛl Achiase poɔ.

## Zipeɛre
Kofi Amoakohene

**Kofi Amoakohene** e la Gaana pɔleteseɛ̃ŋ aneŋ begemaala naŋ poɔ a begemaale die naŋ  e ayɔpoi soba a republic a ko Gaana a are ko Atebubu-Amantin nu-neɛ lombori naŋ be a Bono East irigyin teŋa poɔ, a wɔɔ paati yuori eŋɛ. O da e la gɔmmenɛnte kpambeɛ naŋ da kaara a Bono East irigyin.

## O Nyɔvore Piiluu Aneŋ O Sakuu Gaabu
Ba dɔge la Amoakohene a kyɛpiri kyuu o bibie pie aneŋ yeni daare a 1969 yuoni poɔ a yi teŋa kaŋa ba naŋ boɔla Atebubu naŋ be a Bono East irigyin teŋa a Gaana paaloŋ poɔ. O nyɛ la o gama mine ba naŋ boɔla Bakyela yi Science degeree a yi Administration a yi a Central University naŋ be a Gaana paaloŋ teŋkpoŋ ba naŋ boɔla Accra a 2005 yuoni poɔ.

## O Toma
O da e la neŋkpoŋ naŋ kaara toma zie ŋa ba naŋ boɔla Customer Service Limited naŋ be Accra teŋa poɔ.

## O Naakoɔ̃ Toma
Amoakohene e la a wɔɔ paati bikpeɛŋaa. O da e la begemaala naŋ da are ko a Atebubu-Amantin nu-neɛ lombori. A 2020 nu-neɛ kyakya kpoŋ yuoni o da kɔŋ la a kogo ako a kataweɛ paati bikpeɛŋaa kaŋa ba naŋ boɔla Sanja Nanja. O da e la gɔmmenɛnte kpambeɛ naŋ kaara a Bono East irigyin kyɛ da kɔŋ a kogo. O da kɔŋ la kogo aneŋ nuuri 22,785 kɔɔ poɔŋ aŋ da e 41.27% a yi a nuuri zaa de lantaa.

## Omeŋa Nyɔvore Yɛlɛ
O e la kristabie.

## Sombo Yiziiri
Kofi Amoatey

**Magnus Kofi Amoatey**(Dɔge o la disembare 1948 yuoni poɔ) O e la begimaala ba naŋ neɛ nuuri iri ka o areko Yilo Krobo nu-neɛ lombori naŋ bé a Eastern irigyin naŋ bé a Gaana paaloŋ. O na e la begimaale naŋ na it a begimaale dié naŋ e ayoɔbe poɔ a fourth republic ako Gaana a yi wagre ŋa ba naŋ na pòŋ a begimaale dié naŋ e ayoɔbe  a 7 gyɛnoɔre 2013 yuoni poɔ a yi wagre ŋa ba naŋ da weli a begimaale dié naŋ e anuu soba a 7 gyɛnoɔre 2013 teŋsɔgɔ saga. A kpaarõõ naŋ kaara nu-neɛ yɛlɛ a Gaana paaluŋ da yeli ka Amoatey da di la a kogo aneŋ nuuri yaga ka da e 26,584 kɔɔ poɔ aŋ da e 61.49% a yi a nuuri sonne zaa de laŋtaa.

## Omeŋa Nyɔvore
O taa la pɔge aneŋ biiri banaare, o e la kristabie a gɛrɛ Presbyterian.

## O Nyɔvore Piiluu Aneŋ O Sakuu Gaabu
Ba dɔge la Amoatey a 10 disembare 1948 yuoni. O yi la tembile kaŋa ba naŋ boɔla Sra naŋ bé Eastern irigyin a Gaana  paaloŋ. O da kpɛ la a University of Ghana a da yineŋ gama mine ba naŋ boɔla Bachelor of Art in Sociology a 1990 yuoni poɔ. O da lɛ gaa la nimitɔɔre a lɛ te gaa Gaana begɛ sakuu a da yineŋ gama mine ba naŋ boɔla Bachelor's Degree in Law a 1995 yuoni poɔ.

## O Toma
Neŋkpoŋ naŋ leɛrɛ yɛlɛ eŋna ako tonnɛɛ, a Gaana Kpaarõõ naŋ kaara saaŋkoŋ yɛlɛ.( o deɛ la pɛnnoo a yi a tonoɔre ŋa).

O e la neɛ naŋ lɛ poɔ a Yilo Chambers toma naŋ bé Accra poɔ(begɛ lombori )

O lɛ e la begi-ŋmaara.

## Sombo Yiziiri
Kofi Brako

Kofi Brako e la Ghanaian pͻletesen anaŋ e begemaala a ko a begemaale die ayopoi Republic of Ghana anaare soba naŋ are ko Tema Gbandige a Greater Aŋkara Irigyin poͻ a be a Wͻͻ Naa poͻ.

## Nyͻvore piiluu ane sakuuri yԑlԑ
Ba da dͻge la Brako September beri pie ne yeni daare, 1959 poͻ. O yi la Akyem Bieni naŋ be a Eastern Irigyin a Ghana paaloŋ poͻ. O da de la o Diploma Freight Forwarding Zurich poͻ, Switzerland paaloŋ a yuoni 2013 poͻ. 

## Toma
Sԑre ka o kpԑ pͻletese poͻ, Brako da la a chief executive officer a ko Teamwork Freight Services Tema poͻ.

## Pͻletese
Brako da kpԑ la begemaale die January beri ayopoi daare, 2013 poͻ Wͻͻ Naa eŋԑ a are ko a Tema Central Gbandige deme. A yi noba 41,581 naŋ da neԑ nuuri soŋ poͻ, o da tage la noba 28,334 noͻre naŋ are ko (68.31%%) a di kogi. O da la maaleŋ neԑ la nuuri ko o 2016 poͻ ka o da la boreŋ be a begemaale die poͻ yuomo anaare (4).

A begemaale dieŋ, o toŋ la kͻmatee tԑԑtԑԑ tԑԑtԑԑ poͻ, ka a mine la; sobie ane zigaa kͻmattee, A Gender ane Bibiiri Kͻmatee, ane a Baapaaba, nimipԑleane Saakonnoŋ Kͻmatee.

## Meŋԑ nyͻvore
Brako de la pͻge ka taa biiri banaare. Ba baŋ o la ka o e Krisitabie a poͻ Church of Jesus Christ of Latter-day Saints.

## Sommo yizie
Kofi Kinaata

**Martin King Arthur** (ba dɔge o la 15 April kyu 1990) ka neɛ baŋ o ka ba boɔlo Kofi Kinaata e la a Ghana yieli sɛgre kaŋa a yi  Takoradi.O e la Fante rap ane freestyle kyɛ ka ba baŋ ne o Fante Rap God (FRG).
## Kofi Kinaata Nyɔvore Piiloŋ Ane Sakuuri Gaabo Yɛlɛ
Kofi Kinaata dɔgebo da e la a 15th april 1990 kyu poɔ kyɛ kpeɛre a Effikuma paaloŋ a western region poɔ. O gaa la Nana Brempong Yaw sakuuri poɔ,. O leɛ baare la o senia haae a Takoradi Technical institute.

## Kofi Kinaata Yieli Toma
Kofi Mole

**Edward Kofi Agyemang Amoah** e la a Ghana yieli ŋmeɛre kaŋa ka neɛ zaa baŋ o ka ba boɔlɔ Kofi Mole, o e la hip hop ane afrobeats ŋmeɛrɔ a Ghana poɔ. Ba dɔge o la a May kyu 15, 1994 Kumasi, Ashanti Region. Kofi mole da do la bee nyɛ la kyɔɔtaa a  Next Rated Act a 2019 yieli kyɔɔtaa zie a  Accra.
## Kofi Mole Nyɔvore Piiloŋ Ane Sakuuri Yɛlɛ
Kofi Mole dɔgebo zie ane a o baabo zaa e la a Kumasi poɔ. O gaa la a Armed Forces Senia Haae Technical Sakuuri. O leɛ gaa la a University of Ghana poɔ be la ka o gaa Zane   Psychology kyɛ o da ba tõɔ baare kyɛ bare a sakuuri kyɛ kpɛ o yieli ŋmeɛbo poɔ. Kofi da yi pono la zuri le la ka o da erɛ a sonne o meŋɛ a yieli poɔ.
## Kofi Toma
Kofi's  teɛro zaa da be la yieloŋ poɔ o bilee saŋa. O yieli dendɛŋ soba da la "Mensah" a 2018 poɔ. O da nyɛ la a iruu a 2018 BET kyɔɔtaa, Kwesi Arthur ane a yieli maale sonna Kayso, A sommo ama zaa da yi la a NGA ane GroundUp Chale. Ba da leɛ boɔle o la ka o ŋmɛ a yieli 'Biibi Ba' onaŋ ane  Sarkodie. O nyɛ la kyɔɔtaa yaga kyaare a yieli ŋa. A yi a 2019  Vodafone Ghana yieli kyɔɔtaare poɔ. Kyɛ a ama zaa kofi na taa a enyuo ka o maala boma ka onaŋ wa be o yoŋ zieŋ aŋa bonsuuri Maaloŋ.

## kyɔɔtaare O Naŋ Nyɛ

## EPs
* *Spread the News* (2017)

* *Aposor Love* (2019)

## Yieli Yeni Yeni
* Mensah
* Die Rich
* Chairman
* Biibi Ba (as featured act)
* Don't Be Late
* Bestie
* Public Service Announcement

## Sommo Yizie
Kofi Anan

thumb
**Kofi Anan** e la a Ghana nenkpoŋ kaŋa na zanne gama do saa ka o nyɔvore zaa poɔŋ kyɛ ka o yuori meŋ yi bee do saa a tendaa ŋa  zaa. Noba yaga baŋ o la saŋa na o na da e a US secretary general. Kyɛ pampana o ba la kye te poɔŋ.
Kofi Arko Nokoe

**Kofi Arko-Nokoe** e la a Ghana pɔleteesa kaŋa na e a kataweɛ paati( NDC) mɛmba. ona la a palemɛte mɛmba na areko Evalue-Ajomoro-Gwira gbandige na be Western Irigyiŋ poɔ. 

## O nyɔvooroŋ ane o Sakuuri gaabo
Nokoe dɔgebo e la 13 May 1983 a yi Axim na be a Western Region Ghana poɔ. O piili la o nimitɔɔre sakuu Komenda College of Education. O la gaa la a University of Ghana, be ka o baare yineŋ Bachelor of Arts digiri Political studies. Nokoe meŋ la nyɛ la o masta's digiri yineŋ Development studies Kwame Nkrumah University of Science and Technology.

## O toma
Nokoe da e la Senior Superintendent Ghana Education Service poɔ. O meŋ da e la a darata potuuro Local gɔbena minisita. 

## Politisi
Palemɛte mɛmba

Nokoe da di la a NDC palemɛte vootu a Evalue-Ajomoro-Gwira paaloŋ 2020 vootu 28th September 2019 ane vootu bie 546 na e 64.2% kyɛ ka o dataa Herbert kua Dickson meŋ nyɛ bie 297 na e 37.9%. December 2020, o da di la Evalue-Ajomoro-Gwira paaloŋ palemɛte vootu kyɛ ka o dataa Catherine Ablema Afeku na da e Minister of Tourism, Culture and Creative Arts faa le. O da di la a vootu ane bie 19,830 na e 53.4% kyɛ ka o dataa Catherine Ablema Afeku na e New Patriotic Party meŋ nyɛ vootu bie 17,287  na e 46.6% . A Evalue-Ajomoro-Gwira paaloŋ palemɛte kogo da e la a kogo kaŋa a NPP na da faa yineŋ a NDC nuureŋ 2016 vootu kyɛ ka pati da ba la leɛ de o yumo anaare. 

## Kometii
Nokoe e la a Special Budget kometii  kyɛ meŋ la e a Foriegns Affairs kometii mɛmba. 

## O meŋɛ yɛlɛ
Nokoe e la Khristo a puoro Methodist. 

## Sommo Yizie
Kofi Okyere-Agyekum

**Kofi Okyere-Agyekum** (dɔgebo bebiri da la Maakye 8, 1958) e la a Ghanaian pɔleteesa aneŋ a bɛgemaala kaŋa a yi a Seventh Parliament of the Fourth Republic of Ghana naŋ areko a Fanteakwa South Constituency naŋ be a Eastern Region a yi a Wɔɔ paati deme poɔ.

## Nyɔvore Piiluu ane Sakuuri Gaabo
Okyere-Agyekum dɔgebo bebiri la  March 8, 1958. O da baa yie Osino, yiri naŋ be a  Eastern Region a Ghana paaloŋ. O da gaa yɛ University of Ghana a diɛ  Bachelor of Science degree in agricultural economics a youni 1981 poɔ.O da la gaa yɛ Ghana Institute of Management and Public Administration a da diɛ Master's of Business Administration degree in finance a youni 2007.

## Pɔletese Yɛlɛ
Okyere-Agyekum e la a wɔɔ paati kaŋa daa na (NPP). A youni  2012, poɔ la ka o da waa la a bɛgemaala kaŋa a bɛgemaale die poɔ a ko he Fanteakwa South kogi a ko  a wɔɔ paati a kyaare neɛ a sixth parliament of the fourth republic.

## Toma Tommo

* Corporate manager, Uniliver, 1984–2000
* Supply chain manager, Cleansing Solution Limited, Tema
* Bɛgemaala kaŋa (January 7, 2013–present; 2nd term)

## Meŋa Nyɔvore
Okyere-Agyekum e la Kiristabie  (Presbyterian). O taa la pɔge ane biiri bata.

## Sommo Yizie
Koforidua

**Koforidua**, ka ba la boɔla ka K-dua bee Koftown aneŋ pampana ka ba boɔla Kofcity, waa la yikpoŋ aneŋ teŋkpoŋ ko a Eastern Region naŋ be a Ghana saparee sɛŋ. Koforidua ŋmaabo yi la a yuoni 1875 na ka a Ashanti bal deme sɔkyenibe naŋ te ziŋ be. Ba la boɔla o a Bɔrfɔ kɔkɔreŋ ka New Juaben. A yikpoŋ na taa la nenkpeɛre te ta 183,727 noba a yi a youni 2010 noba sɔroo na, Koforidua e la Minisipale ayi naŋ lantaa; ka ana la New Juaben North aneŋ South. A yikpoŋ na taa la zimɛ kori aneŋ zimɛ paane zaa.

## A yuori boɔloo piiloo

## Dakroŋbaŋ

## Teŋgane waaloŋ

## Savaala waaloŋ

## Nenkpeɛre

## Dadi yɛlɛ

## Zi-seɛrɛ

## Kannoo yɛlɛ

## Leɛ kaa kyɛ

## Sommo yizie
Kojo Botsio

**Kojo Botsio.** 

Ghana

Da e la Ghanian politician. O die y3 zangnoo a Yi ningpieni paalong poo.

**Kojo Botsio (21 February 1916 – 6 February 2001) was a Ghanaian diplomat and politician. He studied in Britain, where he became the treasurer of the West African National Secretariat and an acting warden for the West African Students' Union. He served as his country's first Minister of Education and Social Welfare from 1951, as Minister for Foreign Affairs twice in the government of Kwame Nkrumah, and was a leading figure in the ruling Convention People's Party (CPP).**
Kojo Oppong Nkrumah

Hon **Kojo Oppong Nkrumah** (ba dɔge o la 5 Kyɛpiri kyuu 1982) yuoni poɔ. O e la Gaana pɔletese neɛ kaŋa ana e lɔɔya meŋ. O e la begemaala naŋ are ko a Ofoase-Ayirebi vooten lombori kaŋa naŋ be a Eastern Irigyin poɔ

## O Nyɔvore Piiluu Yɛlɛ
Ba doge o la teŋa kaŋa ba naŋ boɔla Koforidua naŋ be a Eastern Region naŋ be a Gaana poɔ. O saa mine la Kwame Oppong Nkrumah naŋ e o ba aneŋ Felicia Oppong Nkrumah naŋ e o ma. O ma da e la karakyi a da kanna sakuubiiri, o Saa meŋ da e karakyi kyɛ da leɛ libie tonetona a puoreŋ. O yi la Akim Anyinase.

## O Sakuuri Gaabo Yɛlɛ
O da piilee o sakuuri gaabo Sakuuri ŋa ba naŋ boɔla ST Bernadette Soubirous School naŋ be a Dansoman teŋa poɔ, o da la gaa la nimitɔɔre a lɛ gaa sakuu kaŋa ba naŋ boɔla Pope John Senior High School aneŋ minor seminary naŋ be a koforidua poɔ. O da la gaa la nimitɔɔre a te gaa sakuuri kpoŋ kaŋa ba naŋ boɔla University Of Cape Coast, be ka o da yineŋ gama mine ba naŋ boɔla Bachelor's Degree In Commerce.  A 2012 yuoni poɔ o da yineŋ la gama mine ba naŋ boɔla MBA in Marketing a yi a University of Ghana naŋ be a Legon teŋa poɔ. A 2014 yuoni ba da ko o la gama mine ba naŋ boɔla Bachelor's Degree lɔɔ yɛlɛ poɔ a yi a GIMPA Faculty of Law a yi wagre ŋa o naŋ da zanne yuomo ayi a sakuuri ŋa poɔ. A 2016 yuoni poɔ ba da boɔle o la ka o da poɔ kpaaroo ŋa naŋ tona lɔɔ toma ka ba boɔla  Ghana Bar Association aneŋ sarɛɛ dekpoŋ ŋa ba naŋ boɔla Supreme Court.

## O Toma Yɛlɛ
O da piilee o tonnoɔre kaŋa ba naŋ boɔla Treasury Analyst zie ŋa ba naŋ boɔla British American Tobacco a 2006 yuoni poɔ. O da la gaa la nimitɔɔre a lɛ te tuŋ duoro toma zie kaŋa ba naŋ boɔla Joy FM a da e duori tera. A 2014 yuoni poɔ o da bare la a toma ŋa kyɛ da yuo toma kaŋa ba naŋ boɔla Investment Firm, West Brownstone Capital. Wagre na o naŋ wa kpeɛrɛ a 2016 yuoni poɔ o da e la neɛ naŋ zanna lɔɔ yɛllɛ a Kulendi Attafuah aneŋ Amposah at Law. A 2020 yuoni poɔ ba da ire o la ka o e la bipɔla zaa wideɛrɛ a andonee zaa dãã diibo poɔ

## Naakoɔ̃ Yɛlɛ
A 2015 yuoni poɔ o da arɛ̃ɛ̃ a da di a kukurudu paati vooten poɔ a da are ko Ofoase-Ayirebi vooten lombori naŋ be a Eastern Region. O da la di la a begemaale kogi ŋa a 2016 yuoni vooten kyaakyaa poɔ. Pampana ŋa o e la gɔmmenɛnte kpambeɛ ŋa naŋ kaara duoro yɛlɛ

## O Meŋa Yɛlɛ
O e la neɛ naŋ e khristobiiri. O taa la poge ka ba boɔla Akua, o taa la biiri bata, ba yoe la Kwaku, Afua aneŋ Kofi.

## Sommo Yizie
Kokoligu

**Kokoligu; Kokoligu e la yuori yelbiri yelbie gaŋgyere/begɛ poɔŋ.** O ela teŋ bile kaŋa naŋ be a Gaana, Ɔpa Wɛsi poɔ. O e la teŋɛ naŋ taa noba o poɔ, kyɛ a noba na toŋ tonne la koɔbu ane guoloŋ ba taa la donne gyɛmaa bee yaga a teŋ bills naŋ poɔ. A teŋa ŋa N naŋ boɔle taa la noba mine naŋ taa yoe a teŋɛ poɔ (**Kokoligu**). Noba naŋ yoe n naŋ na tõɔ boɔle la Ambrose Dery naŋ be a Gaana palemɛte poɔ, a kaŋa neŋ lɛ la a **Kokoligu** Naa.A noba na zaa naŋ be a **Kokoligu** poɔ yelle la kɔkɔ yenne ate yi a Hamile demɛ zaa ate gyɔge Burkina Faso paaloŋ zaa yellee kɔkɔ yenne.

## A Noba Toma A Teŋɛ Ŋa Poɔ
A teŋɛ ŋa na waa bile lɛ kyɛ noba be la o poɔ a tona toma bebiri zaa ba nyɔvorɛ poɔ. Ba tokpoŋ zaa la koɔbo ane Guoloŋ. Kokoligu deme yipɔge la ka ba saakommine koɔrɔ, a lɛ wuli ka koɔbo ane guoloŋ e Dagapaaloŋ bone, saakom bone alenso ba ko baŋ bare o lɛ. Noba tonɔ la toŋ gyamaa kyɛ koɔbo ka ba pãã kpɛ yaga gaŋ boŋzaa. Ba boŋ guole mine la Noɔre, Nii, Boɔre, Peers, Dobaare, Bonne, . 

A teŋɛ meŋ na taa la noba na ba koɔrɔ aŋa  govemɛti toŋ tonɔba, noba na aŋ tona govemɛti toma, ka a wuli ka ba naŋ la tõɔ gaa sakuuri. Bamine e la Dɔɔtare, Tekyare/karema mine,Pɔlisiri, Sogyare, Mps, Lawyere, Nɛɛsire, ane a taa ba na mine.

## Kokoligu Na Taa La Teŋ Bilee  Mine Na Be O Poɔ.
Teŋne mine kɔlage la a kokoligu paaloŋ zaa, aseŋ; Kandemegaŋ, Bekyeeteŋ, Tampula, Bapula, Hamile, Dahile, Bekyeregaŋ, Guri, Tampula. 

## Sakuu Yie Na A Kokoligu Poɔ.
Kokoligu na taa sakuu yie mine na o poɔ, a e la sakuɛ ata yoŋ na be o poɔ.

Ana la ;

i) Kokoligu Junior High Sakuuri

ii) Kokoligu Primary sakuuri

iii) Kokoligu K.G Sakuuri.

## Yɛlɛ Mine Kyaare NeŊ A Kokoligu Teŋɛ.
Kokoligu Junior High School

**Kokoligu Junior High School**. Kokoligu e la teŋ bilee kaŋa na be a ɔpper wɛst paaloŋ a Ghana poɔ. O e la zeɛ naŋ a noba na be o poɔ nɔŋɛɛ koɔbo soŋ, kyɛ o paaloŋ taa la sakuuri o poɔ ka ba boɔlo o Kokoligu gyɔnia hei. A sakuubiiri taa la zannoo yeŋ, kyɛ a ba naŋ e moɔlo koba bonso, o e la teŋɛ na a ba yelerre zaa e guolo ane koɔbu yoŋ tɛgɛ KO ba . A leɛ naŋ veŋɛ la ka a e tuo bee kparema ko a biiri ka ba naŋ toŋ ba yiri toma kyɛ paaŋ baŋ bee toŋ na gas sakuuri a yelloŋ ŋa e la wombo kaŋa ko a biiri. A sakuuri ŋa e la zie bee dendore ko noba yaga naŋ e nembeɛre pampana ane daŋsaŋa na, a ba nyɔvorɛ poɔ. Biiri yaga zie bee noba yaga zie tu la a sakuuri ŋa poɔ a paaŋ toɔŋ e bee leɛ noba. Karema mine bebe la o poɔ a deɛ eŋ faŋa ka a biiri toɔŋ zanne me ba nimizie zaa toɔŋ neŋ wa yoo a ba paaloŋ na (Kokoligu). Neɛ naŋ baŋ nyɛ la a sakuuri ŋa a Naŋdɔm - Kokoligu paaloŋ poɔ. A biiri yeŋ bebe la kyɛ ba paaŋ ba see boŋi a sakuuri poɔ, kyɛ ba zanna la, a karema mine neŋ wullo la ka ba zannoo na toɔŋ du saaŋ.

## Kokoligu Junia Haae Yelnyɔgeraa
A kokoligu junia hai yelnyɔgeraa la ka ba wuli a bebiri ka ba maŋ toɔ paasi ba teesi saŋa zaa ka ba naŋ wa sɛgrɛ. Ba karemamine yɛlɛ zaa la ka ba veŋ ka a biiri taa nyɔvore velaa a ko a teŋɛ deme zaa ane ba meŋ ne. Ba maŋ eŋ la faŋa a ba toma poɔ ka a leɛ lɛ anaŋ  seŋ ne ko a biiri a sakuuri poɔ.

## Kokoligu Junia Sakuuri ŋa Bezie
A ŋa be la a nandom paaloŋ poɔ. Neɛ naŋ baŋ nyɛ o la a kokoligu paaloŋ poɔ. A sakuuri are la a Tampula sori zu. O Ba taa bɔroo.

## Yɛlɛ Mine Kyaare Ne A Sakuuri Ŋa


## Sommo Yizie
Kokoligu Primary School

**Kokoligu Primary School** A sakuuri ŋa e la bibilii sakuuri na ba a Kokoligu Naŋdɔm a ɔpa wɛse paaloŋ poɔ. Ba da mɛ la a sakuuri ŋa a 1961 saŋa. O e la zie bee sakuuri na e bibiiri yoŋ bonne, ka ba wullo biiri. Be la nembeɛre mine gaa kyɛ meŋ wa e noba a zeŋɛ poɔ. O taa la karemamine na wullo a biiri bama a boɔra ka nyɛ yeŋ a yineŋ o poɔ. A sakuuri ŋa be la a yi 1961 poɔ a wa tɔ zeŋɛ 2023  ŋa. Kyɛ onaŋ tɔnna la ka a karema mine bebe a wullo ba.

## A Sakuuri Ŋa Yelnyɔgeraa
A kokoligu primary sakuuri yelnyɔgeraa la ka ba soŋ leɛre a bebilee na naŋ baara iree waana ba meŋ toɔ e nedaare nensoŋ ne. Ba karemamine ma eŋ la faŋa ka ba soŋ wuli a biiri a le a naŋ seŋ neŋ ka ba wuli ba.

Ba ma nyɔge la ba mine kyɛ veŋ ka yɛlɛ kpɛ ba toba poɔ, ba maŋ bebe la saŋa zaa a tonɔ ba toma gare ne.

## A Sakuuri ŋa Bezie
Kokoligu primaare sakuuri ŋa na e a bibilii sakuuri be la a Nandom muniɔipal paaloŋ poɔ. Neɛ naŋ baŋ nyɛ la a sakuuri ŋa a kokoligu teŋɛ poɔ.

## Sommo Yizie
Kolaŋene Kpɛzie

Kolaŋene Kpɛzie.

•	Moore ko la a kpeemɛ noba ne ba nembaaloŋ. 

•	Soŋ la ka noba baŋ a kpeemɛ ne o noba dɔgeroŋ gbɛɛ.

•	Wuli la a kpeemɛ sããŋkompare bee teŋkõɔ yeltarre.

•	Dɔre bee yeli-wuli la voba. 

•	Vɛŋ la ka a kɔkɔre baara.

•	Vɛŋ la ka noba zele leɛre a wollɔ yɛlɛ. 

•	Vɛŋ la ka a kuori tole. 

•	Vɛŋ la ka a kuori are kɔɔre. 

•	Koŋkonimo maŋ nyɛ la libie ne yuori.
Kojo Appiah-Kubi

**Kojo Appiah-Kubi** (Dɔge o la 15 Gyoone 1956 yuoni poɔ) o e la Gaana pɔleteseɛ̃ŋ aneŋ begemaala naŋ poɔ a begemaale die naŋ e ayɔpoi soba a fourth republic a Gaana  a are ko Atwima Kwawoma nu-neɛ lombori  naŋ bé a kɔmbɔne irigyin a wɔɔ paati yuori eŋɛ.

## O Nyɔvore Piiluu Aneŋ O Sakuuri Gaabo
Ba dɔge o la Gyoone kyuu o bebie pie ane anaare daare a 1956 yuoni poɔ, o yi la Atwima Twedie naŋ be a kɔmbɔne irigyin naŋ be a Gaana paaloŋ. O taa la gama mine ba naŋ boɔla PhD degree a yi University of Mainz a Germany paaloŋ be ka o da zanne zannoo lombori kaŋa ba naŋ boɔla Business Administration ane Economics.

## O Toma Yɛlɛ
O kpɛ la a Gaana begemaale die a 2009 yuoni poɔ ako a wɔɔ paati a da are ko a Atwima Twedie nu-neɛ lombori. O e la Economist/Management Consultant. O da e la neŋkpoŋ naŋ leɛre yɛlɛ eŋna toma zie ŋa ba naŋ boɔla National Development Planning Commission ka o ŋmaa e NDPC naŋ be Accra teŋa poɔ.

## O Naakoɔ̃ Toma
O e la begemaala naŋ are ko Atwima Kwanwoma nu-neɛ lombori a poɔ a begemaale die naŋ e anuu soba a republic anaare soba a ko Gaana. Ba da neɛ la nuuri o a wɔɔ paati yuori eŋɛ a 2008 nu-neɛ kyakya kpoŋ yuoni. O da nyɛ la nuuri yaga ka da e 32,367 a yi a nuuri zaa de laŋtaa naŋ da e 39,660 kɔɔ poɔŋ aŋ da e 81.61% a nuuri zaa de lantaa. O da di la a kogo a yi Nana Kwadwo Appiah naŋ da e a kataweɛ paati meŋ na da are, aneŋ Acquah Evans Fordjour naŋ da e a Reformed Patriotic Democrats paati bie. Ba zaa da nyɛ la nuuri aŋ e 14.93% aneŋ 3.46% kɔɔ poɔŋ a tuutaa a yi a nuuri zaa de lantaa.

## Omeŋa Nyɔvore Yɛlɛ
O taa la pɔge aneŋ biiri banuu. O e la Kristabie a tuuro a Katoliki  wuluu.

## Sombo Yiziiri
Kojo Asemanyi

**Kojo Asemanyi** e la Ghana pɔletesean ane begemaale die ayɔpõĩ mɛmba a Ghana republic anaare eŋɛ a areko Gomoa East Gbandige a Fante Irigyiŋ poɔ, a wɔɔ paate yuori eŋɛ. Neŋkpoŋi a Church of Pentecost poɔ ane kiristabie, o e la bisaa. Pampana ona la cape coast Mayor.

## Nyɔvore Piiluu ane Ganzanne
Ba da dɔge la Asemanyi 10 Sentɔmbare 1979 ane o baa la Gomoa Buduatta Fante Irigyiŋ poɔ Ghana. O nyɛ la o Haayɛ National Diploma yi a cape coast polytechnic. O nyɛ la o bakyila degeree management studies yi a university of cape coast 2011 poɔ. O gaa la niŋe nyɛ o Masa degeree public Administration university of Phoenix Arizona, USA poɔ.

## Tonnoɔre
Asemanyi toŋ la US postal service a e Rural Carrier Associate Delaware poɔ USA eŋɛ yi 2013 te tɔ2916. O da la e la zukaara ko Tigo yi 2008 te tɔ 2012. O da la e la production Associate ko Nixon uniforms yi 2012 te tɔ 2013.

## Pɔletese
Asemanyi e la mɛmba ko a wɔɔ paate. O da are la a NPP begemaale gyongyoŋ nuuri neɛbo a di kyaare o ne Dr. Marcus Yaw Danso. O na la begemaale die mɛmba koroo ko Gomoa East Gbandige a Fante Irigyiŋ poɔ.

### 2016 Nuuri Neɛbo
O daa la Desmond De-Graft Paitoo lɔɔ a 2016 Ghana yaga zaa nuuri neɛbo na di a Gomoa East Gbandige begemaale die kogi. O die la ne 17,634 nuuri naŋ e 50.0% kɔɔ poɔ a nuuri zaa naŋ neɛ. Kyɛ ka Desmond nyɛ 15,010 nuuri naŋ e 42.5% kɔɔ poɔ a nuuri zaa naŋ neɛ, sommeŋɛ bie Marcus Yaw Danso nyɛ la 1,604 nuuri naŋ e 4.5% kɔɔ poɔ a nuuri zaa naŋ neɛ, Eunice Assuman PPP bie meŋ nyɛ la 920 nuuri naŋ e 2.6% kɔɔ poɔ a nuuri zaa naŋ neɛ ane Godfred Kumedzro Cudjo CPP bie meŋ nyɛ 105 nuuri naŋ e 0.3% kɔɔ poɔ a nuuri zaa naŋ neɛ.

## Kɔmatee
Asemanyi da la Deɛpete dakogi zusoba begemaale yɛlɛ kaa-iri kɔmatee kɔɔdenne eŋɛ.

## 2020 Nuuri Neɛbo
Asemanyi da lee la a Gomoa East Gbandige begemaale die gyongyoŋ kogi a 2020 Ghana yaga zaa nuuri neɛbo wagere ko a NDC begemaale die gyongyoŋ bie Desmond De-Graft Paitoo. O lee la ne 35,873 nuuri naŋ e 48.4% kɔɔ poɔ a nuuri zaa naŋ neɛ kyɛ ka Desmond nyɛ 36,637 nuuri naŋ e 49.5% kɔɔ poɔ a nuuri zaa naŋ neɛ, Samuel Kofi Essel GUM bie nyɛ 1,397 nuuri naŋ e 1.89% kɔɔ poɔ a nuuri zaa naŋ neɛ ane Emmanuel Otchere UPP bie naŋ nyɛ 173 nuuri naŋ e 0.23% kɔɔ poɔ a nuuri zaa naŋ neɛ.

## Meŋɛ Nyɔvore
Asemanyi e la kiristabie.

## O Sombo
GYoone 2017 poɔ, o de la asibiti boŋganne ta ŋa 15 ko a Gomoa Nyanyano laanfeeloŋ tontonzie, Buduatta laanfeeloŋ tontonzie ane a Ojobi laanfeeloŋ tontonzie a Fante Irigyiŋ poɔ.

Gyoone 2019 poɔ, Asemanyi ko la zonnyɔgereba ta ŋa 2,300 paturo ta ŋa 35,00 lita a Fante Irigyiŋ poɔ, Ghana.

Disembare 2019 poɔ a kɔɔreba ane zonnyɔgereba bebiri diibu wagere Gomoa East poɔ, o da ko la a kɔɔre gandaa popo gbɛɛ anaare.

## Sommo Yizie
Kolaŋne/kokombie

A e la yiele mine koŋkonemo maŋ maŋ de moore eŋ kotuodeme. A maŋ wuli la a kuu koora, a kuu bale bee yiiluŋ. Ka a kuu da waa neŋsoŋ bee neŋfaa ba na yeli la. Gyile ane koɔre la maŋ beɛle taa ka a yiele taa tooleree.

Neŋ yeni la maŋ kyeɛrɛ kyɛ ka a ŋaa na sagra. Ba maŋ piili ne la: woo yaa woo yaa.

A yiele ama maŋ veŋ la ka kotuodeme koŋ tegaali. A maŋ tooro la zomo, a ŋmaara poɔ telaare, a la maaleŋ uuno yelkorre. A maŋ toɔ wa ne la zɔɔre. Kyɛ a toŋkpoŋ zaa la a naŋ moorɔ koro kotuo deme.
Kombiri

**Kombiri** e la Dagaaba boŋ koɔraa kaŋa ba naŋ maŋ kò ka waa bee e bondiraa koba. Kombiri e la bonyeni kyɛ ka boŋ yaga meŋ e Kombie. A woma la ka Dagaaba boɔla ka Kombie kyɛ ka a vaare meŋ e kombivaare. Ba maŋ baŋ de la a vaare bee a woma ama maale neŋ bondirii. Gbɛɛ yaga koɔbo la ka ba maŋ ko.
Komenda-Edina-Eguafo-Abirem

**Komenda-Edina-Eguafo-Abbrem** e la a gbandigiri kaŋa naŋ be a Ghana begemaale die poɔ. Ba maŋ ɛlɛte la begemaale die mɛmba boŋyeni tuuro a yageroŋ nu-neɛ sobie. Komenda-Edina-Eguafo-Abbrem be la a Komenda/Edina/Eguafo/Abirem desekyere naŋ be  Fante Irigyiŋ a Ghana poɔ.

## Torebogiri
A gbandige ŋa be la a Komenda/Edina/Eguafo/Abirem desekyere naŋ be a Fante Irigyiŋ a Ghana poɔ. A desekyere ane a gbandige la eŋ bogi. O be la a irigyin kɔmpare luo sɛŋ loŋkoro. O po la o Saazu sɛŋ ane o luo sɛŋ Torebogiri ne a  Zẽɛ̃baa irigyiŋ, Ghana poɔ. A leɛ gɛrɛ a sazu-ŋmentɔmpure sɛŋ la Hemang Lower Denkyira gbandige, ka o ese sɛŋ e a Cape Coast gbandige. A Atlantic Ocean bee a Gulf of Guinea la e a o kɔmpare sɛŋ.

## Bɛgemaale die mɛmbare

## Nu-neɛ

A Paa Kwesi Nduom, naŋ da e siteti minisa a Wɔɔ paate (NPP) poɔ a Kufuor gɔmenante da ara la a kyakya nu-neɛ, a NPP da ba la iri bie a gbandige ŋa poɔ kyɛ leɛ teɛ Nduom naŋ e CPP mɛmba.

## Leɛ kaa kyɛ meŋ

*Ghana begemaale die gbandigiri yoe
*Komenda/Edina/Eguafo/Abirem desekyere

## Sommo Yizie
Kopɔge

**Kopɔge** e la nensaala te seŋ pɔge sere bee o ba naŋ kpi ka ba maala a kuori. A de ba wuli ka pɔge zaa serɛ naŋ kpi kyɛ bare o kyɛ pɔge na serɛ naŋ maale o kultaa yɛlɛ ka a tu nɛnɛ ka a serɛ kpi kyɛ bare o, a kuori maaloo daare la ka ba maŋ boɔle o kopɔge. Yelyaga maŋ be la o poɔ kyɛ ka nimizeɛ la ba maŋ eŋ o miri o seɛŋ, kɔkɔreŋ ane o nueŋ a kuori maaloo bebiri daare.

Ba meŋ maŋ zeɛ o la yage pelaa ka o taa yɔneŋ dare mine ka a waa saakomo yeltuuri ka a lɛ wuli ka o ba baŋ yeli zaa kyaare a o serɛ kūū. Lɛ o na taa a lɛɛŋ ka ba wa doge a kodãa ka o baŋ so kõɔ a leɛre a o zarema. Yɛlɛ yaga be la o poɔ ka fõõ na peɛre o a daga weɛŋ.

## Kopɔge Yelba-erre Mine
Kopɔge zaa ba seŋ ka o ganeŋ dɔɔ zaa onaŋ wa be a poɔ.

Kyiiruŋ la ka kopɔge zagere a saakomo yeltuuri ka ona ba baŋ yeli zaa kyaare neŋ a o serɛ kūū. 

Kyiiruŋ la ka kopɔge so kõɔ a yeltuuri poɔŋ ane amine kaŋa.

## Aŋ Senne A Kopɔge Deɛbo
Ka bana wa tu a yeltuuri zaa nɛnɛ, kopɔge taa la sori ka o leɛ koli serɛ a dɔgerɔ o biiri. Gbɛɛ yaga Dagaweɛŋ, a serɛ yɔɔ mine kaŋa la senne ka ba leɛ de o ka ba dɔgerɔ biiri ka ba naŋ wa boɔrɔ la lɛ kyɛ ka ba naŋ wa boɔrɔ o, o naŋ baŋ yi la yeŋɛ a te kuli sere kyɛ a pãã eɛ la ferebo ka a kyegebo na ba naŋ kyegebo, ka o saamine leɛ de a gaa ko a o serkoraa yiri deme. A kopɔge meŋ naŋ baŋ leɛ zeŋ la a serɛ yiri a maale a o teɛroŋ a ba la kuli serɛ kyɛ kaara a o biiri na ba naŋ dɔge.

= sommo Yizie =
Korodie

## Korodie(kitching);

Boŋyeni=korodie           gaŋ boŋyeni=kotodere

Korodie e la zie pɔgeba naŋ maŋ beŋ ba bondimaale boma aseŋ, laare, kɔmmiiru, zɔŋ, kõɔ, kyɛ bee kpɛ be maale bondirii saa waa saga bee wagere zaa o soba naŋ boɔra.

*Ayɔɔ kpɛ a korodie na te yaa salɔre.*
Korodie Die Kpaŋkpalema

Boma mine nam maŋ be koro die poɔ la  ama

Daŋaa

Kale

Koɔ-doge

Koɔ-suree

Koɔ-yuore

Sakɔre- ŋmanlee

Sɛremaane

Sa- doge

Toɔre

Tundaa

Vuudaare

Vuuli

Yaayoŋ

Zeɛ r- suree

Zɛ- ɔraa
Koɔ

**Kõɔ** e la boŋ nyuuri mine kaŋa naŋ be a teŋɛ zu kyɛ ka noba ane Donne zaa maŋ laŋ nyuuro. A e la boŋ kaŋa ka ba maŋ yelika "kõɔ e la nyɔvore ko boŋzaa naŋ voɔrɔ bee ba voɔrɔ kyɛ maŋ de kõɔ a baa neŋ.

Kõɔ la ka neɛ maŋ nyu, kyɛ meŋ naŋ de maale neŋ o boma mine ka a yi diibu bee nyuubo.

## Kõɔ Tɔna
Kõɔ e la boŋ kaŋa ba naŋ yeli ka o e la nyɔvore ka a seŋ ka neɛ la neɛ zaa nyuuro kõɔ, bonso o e la nyɔvore ko neɛ zaa.

A meŋ maŋ soŋ la ka noba tõɔ kɔ ba boma ka uoni la bee seeŋ saŋa la kyɛ kõɔ la ka ba maŋ boɔra ka toŋ neŋ ba toma.

Kõɔ la ka ba maŋ de mɛ ne ba yie.

## Sommo Yizie
Koɔlɔ

koɔlɔ e la Dagaaba bɔɔre kaŋa buuri ba naŋ maŋ de peɛre baŋ bone naŋ ko kuu bee neɛ naŋ e sobogi ka yelwulaa Kaŋa e bee ka neɛ le baaloŋ
Koɔre

**Koɔre:** e la boŋŋmeɛraa ba na maŋ de kɔ-ŋmane ane gane a maale ne. A **gane** ŋa na baŋ e la bo-gane, peroo gane, nagane bee woɔ gane.

## Koɔre Kɔkɔre
A koɔre ŋa maŋ taa la kɔkɔtɛɛtɛɛ kyɛ a kɔkɔre kaŋa zaa maŋ yi la lɛ a kɔ-ŋmeɛra naŋ ŋmeɛra vuo na poɔ.

Aseŋ, Ka **Losaaleba** wa boɔra ka ba di **Kɔbenɛ**, sɛre ka ba na de koɔre a yi neŋ a tigiri diibo zie a te ŋmɛ, ba maŋ baŋ de la a koɔre a te ŋmɛ a **Loraa** daa poɔ. Kyɛ ka ba naŋ wa ŋmeɛra a koɔre ŋa, ba maŋ baŋ ŋmɛ la a kɔkɔre ŋa poɔ;

**Bibile** ba tege o zo kpɛ die. Bee

Zo kpɛ die, zo kpɛ die ka ba nyɔge.

Bee ka ba lɔɔ baŋ ŋmɛ ka;

Zɔŋa ka ba bɛle zɔŋa ka ba bɛle k'o le kõɔ poɔ.

## Tenne Mine Ba Naŋ  Ŋmeɛrɛ Kɔɛ
1. Hamile

2. Manteŋe

3. Loraa

4. Berefɔ. Ane a mine

## Koɔre  Ŋmeɛbo Ziiri Mine La
1. Tigiri zie

2. Bawaa seɛre zie

3. Kuori zie

4. Bagere zie.

## Kɔɛ Parɛɛ.
Kɔɛ taa la parɛɛ yaga kyɛ a mine la ama;

1.Kɔ-kpoŋ

2. Kɔ-lee.

A kɔ-kpoŋ kɔkɔre maŋ sagera la kɔkɔ-gbɔgere poɔ  kyɛ ka a kɔ-lee sagera welwel.
Koriŋgyoŋ

**Koriŋgyoŋ** e la bone ba na maŋ de daa, ŋmanliiraa, ɛg-gane bee woo-gane ane saaazemie maale ne. Ba maŋ liiri la a ŋmaŋkolee puo a de a gane pɔge kyɛ puo voɔne de a daa toŋ a pãã de a mie kpare ne. ba na baŋ de la da-loɔraa boŋyeni bee da-toraa bee daare naŋ zuo boŋyeni gba maale ne o. A ŋmeɛrɛ pãã maŋ de la o nubiri vaara ne a mie bee ka ba maale da-guraa naŋ yine ŋa taŋkpolori duuro ne a miri bee mie. Mine la be puliŋ kyɛ;   

## Koriŋgyoŋ Parɛɛ
Parɛɛ: o e la pare yeni. O na baŋ taa la da-loɔraa, da-toraa bee daare gaŋ boŋyeni kyɛ koriŋgyoŋ la.
## Koriŋgyoŋ Kɔkɔre
Kɔkɔre: O maŋ taa la kɔkɔlee ne kɔkɔkpoŋ te seŋ ŋa gyile.
## Koriŋgyoŋ Ŋmeɛbo Zie
Zie na yieluŋ-ŋmɛrebɛ na maŋ de a ŋmeɛrɛ ne yiele la ka ba maŋ ŋmeɛrɛ a.Tenne na ba naŋ ŋmeɛrɛ aGyerɛbaa-Tampaala ane uolo.
Korinyiri

**korinyiri** ela korelee kaŋa naŋ be Wa Naa paaloŋ/ Upper West Region . O ela teŋ bile kaŋa fo naŋ maŋ ta Naro kyɛ de be sori. O ba e toore neŋ Naro teŋe poɔ,  kyɛ paa e koɔbo teŋe. Ba  koɔrɔ la seemaa boŋkoɔraa zaa. Aseŋ: waare, mui, kamaana aneŋ amine kaŋa.
Koɔre soli danno

Gandaa tɔ nyaa,

Ka dɔɔ ba yi

Gandaa gaa koɔbo,

Te zoro ŋa baa

A kpɛ kyaare dɔbɔ,

Ka tampɛlɛ nyɛ taa,

A nyegrɛ salema,

K'o kyiere bambaŋ.
Kpare Piiŋ

**Kpare piiŋ** e la  tontombone ba naŋ maŋ de seɛrɛ bee ligre peɛmɛ naŋ kyeɛ bee a puo. Nansaala maŋ boɔle o ka  (needle) ba kɔkɔreŋ. Teelare ane dagakparre seɛreba la maŋ de o tona ba toma. Kpare piiŋ  e la bone ba naŋ maŋ de kurri maale neŋ.
Kparoo

**Kparoo** e la bõŋ nensaalba naŋ maŋ yare bēē a su a pɔge ba eŋgane, kparɛɛ muno waa la yaga a tendãã poɔ, boorɔ zaa ta la ba yaroo ba naŋ maŋ yare.
Kpera

**Kpera** e la gbaŋgbale bēē tɛntɛre buŋ-irãã kaŋa, o waaluŋ waa ŋa ɔŋa kyɛ ka o waa fēēŋ yaga a gaŋ ɔŋa, kpera taa la gbɛɛ anaare  zùùre, kɔma aneŋ nyemɛ, o kpeɛrɛɛ bogu poɔ.
Kponnuŋ

**Kponnuŋ** e la wẽde yelnimizeɛ kaŋa naŋ be Dagaaba laŋkpeɛboŋ. Dagaaba taa la Kponnuŋ parɛɛ. A mine la ama: Tendaanoŋ, Naaloŋ, Yidaandɔɔloŋ.

## Tendaanoŋ.
A ŋa la a Dagaaba Kponnuŋ parɛɛ zaa poɔ wẽderɛ. A ŋaa wuli ka tendaana la kpoŋ naa eŋɛ.Tendaana la maŋ ŋmaa tensoɔ. O na la maŋ teɛ naa ne hakelɛ ka ba maale a teŋɛ. O na la maŋ ŋmaa tensane ko neɛ naŋ saa a teŋɛ. Dagaaba laŋkpeɛbo poɔ tendaana ne o bale ba dire Naaloŋ. Tendaana la maŋ biŋ naa ka nakpoŋ paa baŋ zegele o.

## Yidaandɔɔloŋ.
Dagaaba laŋkpeɛboŋ, dɔɔ naŋ de wẽɛ a yiriŋ la maŋ di Yidaandɔɔloŋ. Yikpoŋ poɔ, saakoma naŋ voorɔ la maŋ di Yidaandɔɔloŋ kyɛ ka saakomaŋ ba wa bebe voorɔ, saa la maŋ lɛre o a di a Yidaandɔɔloŋ. Ka saa ba wa kyebe bidɔɔkpoŋ, kyɛ gɛrɛ.
Kyɛ yilee poɔ (pɔge, dɔɔ ne ba biiri), saa la maŋ di a Yidaandɔɔloŋ. Ka onaŋ ba wa kyebe, o bidɔɔkpoŋ kyɛ gɛrɛ.

Yiri pɔgekpoŋ la meŋ maŋ di Yidaampɔgloŋ.

## Naaloŋ
Naaloŋ e la a Kponnuŋ diibu Teŋkpoŋ kaŋa naŋ be Dagaaba laŋkpeɛboŋ. A yi tendaana puoriŋ, naa la kpoŋ a teŋɛ poɔ. Dagaaba taa la naaloŋ parɛɛ maŋ di. Ka ana la; 

Nakpoŋ, nabile, seɛre naa, baapaaba naa mankazeɛ(zɔɔzɔɔnaa).

Neɛ na naŋ na baŋ di naa.

Neɛ naŋ tori neɛ a yi a nabidendɔre na a nakogi naŋ ta la na baŋ di naa. Tendaana kombaŋ di naa, nɔɔraa meŋ kombaŋ di naa Dagaaba laŋkpeɛboŋ.

Nabie naŋ na baŋ di naa gyogo:

O ba seŋ ka o waa nenkyɛle bee baala, o seŋ ka o e yaŋ soba, o seŋ ka o taa nɔnoɔ, o ba seŋ ka o daŋ kpɛ dansareka.

## Naa Tontoneŋ:
Naa ne o kpambeɛ la maŋ biŋ begɛ ko a teŋɛ deme, Naa la maŋ sɔre sommo yi o taaba ne gɔbenɛnte zie a wa mɛ ne a teŋɛ, naa la maŋ ŋmaa sɛrɛɛ ko neɛ a teŋɛ, naa la maŋ di sɛrɛɛ a faare o teŋɛ deme mine naŋ taa yelbawontaa ba tage-kan- tage poɔ.
Kponuŋ kpeɛbo .

**Kponuŋ kpeɛbo** ela yeltuuri ba naŋ maŋ tu a yeɛre neɛ a yi neŋ o bibiiloŋ poɔ te eŋ nembɛrɛ poɔ.Baapaaba la ka ba maŋ so eŋ nembɛrɛ poɔ baapaalaa la neɛ naŋ bɛ o yuomo pie neŋ ata te ta pie neŋ  ayoɔpoi kpakyagaŋ.
Kpaaro /Laŋ Taa

** Kpaaro / Laŋ Taa ** e la lantaa kaŋa noba na maŋ wa lantaa a e nɔyenaa ba lambo na poɔ a tõɔ maale yeli kaŋa a o maale a teŋɛ bee ba mine ba laŋkpɛbo poɔŋ.

Kpaaro e la lantaa kaŋa noba na maŋ wa lantaa a toŋ toma, bee lantaa a maale yɛlɛ eŋ a ba lankpeɛbo poɔŋ.A maŋ vɛŋ la ka noba nyɔge taa ba yiri lantaa poɔ, a wono taa, kyɛ irɛ yelle yeni ba poɔ. Woŋ taare ma la a yiri a mrɛbo Dagaaba na maŋ yeli, a lɛ zuiŋ la ka a seŋ ka noba maŋ lanna taa ba teŋɛ poore.
## Kpaaro Tonɔ
Kpaaro/ Lantaa taa la tonɔ yaga Dagaaba lankpɛbo poɔ kyɛ a mine la a ama;

√ A vɛŋ la ka nɔmmo be a yie poore.

√ Noba maŋ baŋ tõɔ toŋ la  ba toma weioŋ ka yeli ba e.

√ A meŋ ma wulo la a baapaaba yɛŋ kaŋa ka ba meŋ tõɔ tɔɔle.

√ A maŋ waana ne la a teŋɛ maalo.

√ Noba teɛro ba maŋ maale ire yaga lɛ, ba teɛro ma gaŋ la ziyeni.

√ Ba yiri bee Teŋɛ maŋ baara la.

## Sommo Yizie
Kpaaŋa

**Kpaaŋa** Dagaaba taa la boŋguoli parɛɛ yaga te seŋ boore, peere, nii, boŋe, noore, ane a taaba yaga. Ne a zaa ka ba boŋguoli parɛɛ ama e la yaga, a kaŋa zaa maŋ taa la o tonnoɔre ka anaŋ wa ta ba bɔgemaale yɛlɛ, Ŋmene puoruu, teŋgane maaloo ane a taaba. A zuiŋ, kpaaŋa meŋ taa la tontɛɛtɛɛ a ko Dagaaba.

Kpaaŋa e la yiri doŋa naŋ taa gbɛɛ ayi,  kɔɔloŋ, ane pegɛ. O e la doŋa Dagaaba na maŋ guoli ka o maŋ e bondiraa a ko ba kyɛ meŋ naŋ maŋ soŋ ba ka ba maale yeli kaŋa. 

## Kpaaŋa Tɔnɔ a ko Dagaaba
# Kpaaŋa toŋkpoŋ zaa Dagaaba laaŋkpeɛboŋ la o naŋ e bondiraa a ko ba.
# Ba yelmaale bone la.
Kpããŋuu

**Kpããŋuu** e la yiri-bõŋirãã kaŋa, kpããŋuu taa la gbɛ̃ɛ̃ ayi, kpaŋkpama kyɛ maŋ nyɛ̃ gyɛlɛ, kpããŋuu maŋ taa la ēēlēē kaŋa o zǔsóŋó ka ba boɔla kpããŋtóli, kpããŋuu maŋ toɔŋ ɛge la velaa, kpããŋuu nɛne noma la yaga.
Kpɛtaa

**Kpɛtaa** e la Dagaaba lankpeɛbo poɔ ba naŋ maŋ laŋnoɔre a sonno taa gyeerɛ ba toma poɔ bee ba koɔbo poɔ. Tafaa naŋ da bebe zuiŋ neɛ da maŋ te sɔre la o zɔmeŋɛ ka o wa do teɛ kyɛ kaara a zie kyɛ ka o toɔ tontoma. Lɛ la ka a tafaa wa te baare kaba maŋ leɛ Sonno taa Tony a toma ka Dagaaba boɔlɔ ka kpɛtaa.
Krobo Edusei

"Krobo Edusei" da e la (Ghana) politesa, o da e la neng zu kanga a Kwame Nkrumah govementi puo. O da e la nie na mang are o noba gbebore kye yeli yele,a zor a di sumbu a ko o noba nang be a Kumahi paalong.N ba "Krobo  Edusei" da paalila a nubo nang da zor de nensaalesoglaa ayi a nansaala nuure puong,N ba Krobo da ba gaa sakuuri gaa toore kye o tonsungni zuing,Kwame Nkrumah da irùu la ka o kaara a govementi tontonoi mine a kumahi paalong.